# Cég

### A Wikipédiából, a szabad lexikonból.

A cég az a név, amelyen a kereskédő üzletét folytatja s melyet aláirásául használ (keresk. törv. 10. §-a). (köznapi szóhasználatban:cégnév).

Ez a szócikk a Pallas Nagy Lexikonából származó szövegen alapul, emiatt lektorálandó és korrektúrázandó: tartalmát és nyelvezetét frissíteni és strukturálni kell.

## [szerkesztés] Szabályai a Pallas Nagy Lexikonában

Cégül a kerskedő polgári nevét és pedig legalább vezetéknevét köteles használni, amiért p. ily cég: «az arany csillag» vagy a «fekete kutya» nincs megengedve. Ha a kereskedő üzletét egyedül folytatja, cégéhez nem csatolhat oly toldást, mely társas viszonyra mutatna, p. «Nagy Pál és társa» v. «Nagy Pál testvérek», «Nagy Pál és fia» stb. de igenis használhat oly toldást, mely a személy vagy az üzlet közelebbi megjelölésére szolgál. Másnak polgári nevét cégül a kereskedő rendszerint nem használhatja, de igenis akkor, ha valamely már létező kereskedelmi üzletet szerződés vagy öröklés útján megszerez, amely esetben azt az eddigi cég alatt az utódlást kifejező toldással v. anélkül folytathatja, feltéve természetesen, hogy a volt tulajdonos, illetve jogutódai beleegyeznek. Az eredeti cég használható továbbá akkor is, ha a kereskedelmi társaság tagjaiban változás áll be, p. valaki új tagul belép vagy kilép. Oly tagnak kilépése esete azonban akinek neve a cégben bennfoglaltatott, az addigi cég használásához a kilépett társtagnak beleegyezése szükséges. Úgy szintén akkor is, ha a társaság csak két személyből állott és ezeknek egyike kilép. Ezek szerint tehát vannak esetek, amelyekben az a kereskedő is, ki üzletét egyedül folytatja, lehet társas viszonyra mutató cégnek birtokosa. Közkereseti társaságok cégébe valamennyi társtag nevét befoglalni lehet ugyan, de nem kell; feltétlenül szükséges azonban, hogy a cég legalább a társak egyikének nevét a társasági viszony létezésére utaló toldással tartalmazza. Ez a szabály a betéti társaságoknál is megfelelően alkalmazandó. De megtörténhetik, hogy kereskedelmi társaság egyéni cég alatt folytatja üzletét, ami épp az előbbi esetnek ellentéte s előfordulhat egyéni cég alatt folytatott kereskedelmi üzletnek kereskedelmi társaság által történt megszerzése esetében. Az elv tehát, hogy a társas viszonynak létezése vagy nem létezése a cégből magából kitűnjék, jogutódlás esetében nem áll, ami indokát abban a nem ritkán nagy értékben találja, melyet egy már fenálló cég képvisel s melytől azért a kereskedelmi üzletnek új tulajdonosát megfosztani nem lehet. A részvénytársaságok és a szövetkezetek cégükbe határozottan, mint ilyenek jelölendők meg. A cég megválasztásánál továbbá figyelni kell arra, hogy a keresk. törv. 17. §-a szerint, minden új cégnek az azon helyen vagy azon községben már létező és a kereskedelmi cégjegyzékbe bevezetett cégtől világosan különbözni kell, azért aki a kereskedelmi cégjegyzékbe bevezetett valamely kereskedővel egyenlő nevet visel, köteles azt cégül olykép használni, hogy az a már bejegyzett cégtől világosan megkülönböztethető legyen. Ez a fióktelepre is áll.

| Ez a közgazdaságtani lap még csak csonk (azaz erősen hiányos). Segíts te is, hogy igazi szócikk lehessen belőle!

A lap eredeti címe "http://hu.wikipedia.org../../../c/%C3%A9/g/C%C3%A9g.html"

Kategóriák: Lektorálandó lapok | Korrektúrázandó lapok | Csonkok (közgazdaságtan) | Csonkok 2005 októberéből | Gazdasági jog

##### Views

- Szócikk
- Vitalap
- Aktuális változat

##### Keresés